Peti leptir (knjiga)
<s>Peti leptir je roman Uroša Petrovića, prvi put objavljen u izdavačkoj kući Laguna 2007. godine.</s><s>Pisan u maniru mistične fantastike, smatra se prvim horor romanom namenjenom deci na srpskom jeziku.</s><s>Radnja prati odrastanje dečaka iz sirotišta, koji stupa u kontakt sa onostranim i biva upleten u mračnu, nepredvidivu igru sa tajanstvenim ljudima, duhovima i providnim leptirima.</s>

<s>Knjiga je dobila nagradu Zmajevih dečjih igara „Rade Obrenović“ za najbolji roman za decu i mlade, a po njoj je snimljena radio drama koja je premijerno emitovana na prvom programu Radio Beograda 19. maja 2013. godine.</s>

<s>Po romanu je 2014. godine snimljen i dugometražni igrani film u trodimenzionalnoj tehnologiji, što ga čini prvim 3D filmom u istoriji srpske kinematografije.</s><s>Svečana premijera ovog filma održana je 23. decembra 2014. godine u Sava Centru, što je ujedno bila i prva 3D projekcija prikazana u istoriji najveće srpske bioskopske dvorane.</s>

<s>Radnja</s>

<s>Napeta, uzbudljiva i nepredvidiva priča o naglom odrastanju dečaka beogradskog sirotišta, koji otkriva da nije povezan samo sa tajanstvenim ljudima  i njihovim duhovima, već i sa čudesnim, providnim leptirima.</s><s>Dečak, koji je, saznajemo sasvim uzgred, traktoru i bez ikakvog traga o roditeljima, poseduje samo ime, koje mu je dala uprava doma, ranac, u kome sabira svoja malobrojna, ali tim značajnija dečja balga i drangulije, i hrabrost i maštu.</s><s>Među domskim štićenicima „sudbinom nateranim na rano sazrevanje” on u početku nema prijatelja, kao ni zaštitnika ili pomagača među odraslima.</s><s>„Najusamljeniji od svih”, beži iz doma, vođen igrom nagoveštaja.</s><s>On odlazi iz Beograda nakrivljenim prigradskim autobusom i smešta se u napuštenu radionicu, na kraju mesta, koja nosi isti broj kao i autobus kojim je napustio Beograd...</s>

<s>U Aleksin život ulazi onostrano.</s><s>Ritual tešenja u kome dečak češlja sam sebe da utrne, kako bi bar načas sam sebe obmanuo da ga češlja majka, otvara komunikaciju sa svetom duhova.</s><s>Isečena slova lepe se na plastični češalj i dečak otpočinje sablasni razgovor s klinički mrtvim starcem, deda Dušanom.</s><s>Prividno sve se iz samoće i nesreće izokreće u zajedništvo i sreću: dečak budi starca iz kome, a starac, predstavljajući se kao deda, usvaja dečaka.</s><s>Deda Dušan, koji nekim čudom zna čak i to kakav je džemper nosila beba koju su doneli u dom, travar i znalac čajeva, postavlja svom usvojenom unuku neobičan zahtev.</s><s>Da, ako on umre odmah pozove advokata Jovicu Vuka...</s>

<s>U priču se upliće i duh šumara Alekse V. Jakšića, nekadašnjeg saradnika Josifa Pančića, koji je, tokom stogodišnjeg neživota u Međustanici, naučio da pravi prelepe mozaike od lišća, baba Sara, kojoj čežnja za venčanicom ostavljenom na šarenom svetu ne dozvoljava da iz limba Međustanice ode u smrt, tajanstveni Zlodolci, kaluđeri, Ivan Grozni i psi skitnice vođeni sablasnim moćima Jovice Vuka, tarski vuk i divlje svinje...</s><s>Čitav jedan, živopisan, maštovit i jeziv svet s kojim dečak mora da se izbori uz pomoć duha  imenjaka i novostečenih prijatelja - domaca.</s>

<s>Nagrade 
2007 - Nagrada Zmajevih dečijih igara „Rade Obrenović” (za najbolji roman namenjen deci i mladima)</s>

<s>Reference</s>

<s>Spoljašnje veze 
 Peti leptir sajt filma  
 Peti leptir na IMBD 
 Peti leptir na sajtu izdavača 
 Vest o nagradi RTV 
 Peti leptir film na RTS 
 Peti leptir najava filma Novosti 
 Peti leptir na sajtu magazina Nedeljnik</s>

<s>Romani 2007.</s><s>Srpska književnost</s>

